Советско-фински тӀом бола ма белла иза фронтехь вара. Цо массийттуза дакъа лецира стратегин объекташан бомбанаш тӀетухуш. 1940 шеран 29 февралехь Радус юкъахь волу кеманийн тоба цӀа йорзуш яра. Оцу тобанехь долу цхьа кема мостагӀаш чудожийра. Радусас шен кема уллехь охьа а хаийна, чудожина кеман тӀера кхо кеманхо схьа а эцна, шайн аэродроме юхавеара. 1940 шеран 21 апрелехь СССР Лакхара Советан Президиуман омраца капитан Радусан Советски Союзан Турпалан цӀе елира.